laion/Wikipedia-Exotic huggingface dataset:
קניון פרקינס (אנטארקטיקה)

קניון פרקינס (באנגלית: Perkins Canyon) הוא קניון לאורך צידו הצפוני של רכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. הקניון ממוקם בראשו של קרחון קוונסט, בין שלוחת רוססקי לבין הר לשאק. רכס ויסקונסין (ובו גם הקניון) מופו על ידי הסקר הגאולוגי של ארצות הברית, בהתבסס על סקרים של הקרקע, ועל תצלומי אוויר שצולמו על ידי צי ארצות הברית בין השנים 1959–1960. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם דייוויד מ. פרקינס (David M. Perkins), שהיה גאומגנטאי (פיזיקאי חוקר גאומגנטיות) בתחנת בירד, בחורף האנטארקטי 1961. קניון פרקינס באתר הסקר הגאולוגי של ארצות הברית קניון פרקינס באתר הגאזט האנטארקטי של ממשלת אוסטרליה קניון פרקינס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
שברולט בולט EUV

שברולט בולט EUV (באנגלית: Chevrolet Bolt EUV) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי שברולט משנת 2021. היא הוצגה בפברואר 2021. הבולט EUV היא המכונית הראשונה של שברולט שמציעה נסיעה במצב אוטונומי (סופר קרוז). הבולט EUV כוללת מנוע חשמלי המספק כ-200 כ"ס עם סוללת ליתיום-יון בקיבולת 65.0 קוט"ש המספקת טווח נסיעה חשמלי של 400 ק"מ. את הסוללה ניתן לטעון באמצעות טעינה מהירה בזרם ישר (DC) בהספק 55 קילוואט, או באמצעות טעינה איטית בזרם חילופין (AC) במתח 120 עד 240 וולט. מדיה וקבצים בנושא שברולט בולט EUV בוויקישיתוף אתר האינטרנט הרשמי של שברולט בולט EUV (באנגלית) אביעד רייס, שברולט חושפת דגמים חשמליים חדשים, באתר מגזין רכב חשמלי, ‏17 בפברואר 2021
קניון פרקינס

האם התכוונתם ל... אנטארקטיקה קניון פרקינס (אנטארקטיקה) – קניון ברכס ויסקונסין, בארץ מרי בירד שבאנטארקטיקה ארצות הברית קניון פרקינס (קליפורניה, קונטרה קוסטה) – נחל במחוז קונטרה קוסטה במדינת קליפורניה שבארצות הברית קניון פרקינס (קליפורניה, יולו) – נחל במחוז יולו במדינת קליפורניה שבארצות הברית קניון פרקינס (נבדה) – קניון במחוז ניי במדינת נבדה שבארצות הברית
לקסוס LF-Z קונספט

לקסוס LF-Z קונספט (באנגלית: Lexus LF-Z Concep) היא מכונית קונספט חשמלית במרכב קרוסאובר, שהוצגה על ידי לקסוס במרץ 2021. הקונספט LF-Z היא מציגה את העידן החשמלי של לקסוס, הקונספט מציג גם את מערכת הנהיגה האוטונומית של לקסוס שתשווק בדגמים החדשים של לקסוס, דגם הקונספט מציג גם את העיצוב והתכנון של לקסוס להצגת 20 דגמים חדשים או מחודשים מתוכם 10 חשמליים וה-10 הנותרים יהיו היברידים פלאג-אין. המכונית הראשונה של לקסוס שהתבססה עליה היא הלקסוס RZ. דגם הקונספט כולל מנוע חשמלי המספק כ-540 כ"ס ומומנט מרבי של 71.3 קג"מ, סוללת ליתיום יון בקיבולת 90 קוט"ש המספקת טווח נסיעה חשמלי של 600 ק"מ. את הסוללה שבדגם ניתן לטעון באמצעות מטען מהיר DC עד להספק של 150 קילוואט, זה יאפשר טעינה של 10–80 אחוז מקיבולת הסוללה בזמן של כ-30 דקות. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית מוגבלת אלקטרונית של 200 קמ"ש. מדיה וקבצים בנושא לקסוס LF-Z קונספט בוויקישיתוף אתר האינטרנט הרשמי של לקסוס LF-Z קונספט (באנגלית) לקסוס נכנסת לעידן החשמלי: לקסוס LF-Z קונספט, באתר קארטיוב, ‏30 במרץ 2021 חזי גורן, הצצה לעתיד החשמלי של לקסוס, באתר פורטל הרכב גיר, ‏30 במרץ 2021
גברת פלפלת

גברת פלפלת (בנורווגית: Teskjekjerringa, "גברת כפית") היא סדרת ספרי ילדים שנכתבה על ידי המחבר והמלחין הנורווגי אלף פרויסן. הספר הראשון בסדרת הספרים יצא לאור לראשונה בשוודיה בשנת 1956. הדמות הראשית, גברת פלפלת, היא אישה מבוגרת קטנה אשר גרה בבקתה באזור כפרי מיוער בנורווגיה יחד עם בעלה. בעלה מתואר כאדם זועף ורטנוני, בעוד שגברת פלפלת מתוארת כאישה חברותית, לבבית וממוקדת במציאת פתרונות. לגברת פלפלת יש סוד - מעת לעת היא מתכווצת לגודל של כפית, אף על פי כן, היא תמיד מצליחה להתמודד עם המצבים המסובכים אליהם היא נקלעת, לפחות באופן חלקי, בעיקר משום שכאשר היא מתכווצת היא מסוגלת גם לתקשר עם כל בעלי החיים. גברת פלפלת תמיד חוזרת לבסוף לגודלה המקורי לאחר זמן מה. גברת פלפלת לא יכולה לגלות לאף אחד את סודה או להציג את עצמה כאשר היא מכווצת, מה שהופך לעיתים למשימה מאוד קשה. בין השנים 1956 עד 1972 יצאו בסך הכל 8 ספרים בסדרה המקורית. שמונה הספרים פורסמו במקור בשוודיה. את הספרים המקוריים אייר המאייר הנורווגי בורגילד רוד (אנ'). בין השנים 1989 עד 1992 המאייר השוודי ביורן ברג אייר ארבעה ספרי איורים של גברת פלפלת: הספר הראשון בסדרת הספרים ראה אור באנגלית כבר בשנת 1959. לאורך השנים סדרת הספרים תורגמה ל-23 שפות שונות. בשנת 2010 יצאה גרסה מחודשת של אוסף מספרי הסדרה (תחת השם "Den store Teskjekjerringboka", "הספר הגדול של גברת פלפלת") עם איורים מאת המאיירת הנורווגית אניין קוואלה (אנ'). בשנת 1973 נוצר העיבוד הטלוויזיוני הראשון לסדרת הספרים אשר הופק עבור הטלוויזיה השוודית בו בירגיטה אנדרסון גילמה את דמותה של גברת פלפלת. הסדרה נחשבת לאחת מסדרות הילדים השוודית הפופולריות ביותר בכל הזמנים. בשנים 1983 עד 1984 הופקה ביפן סדרת טלוויזיה מצוירת לילדים, בת 130 פרקים, שהתבססה על סדרת הספרים של פרויסן. הסדרה נקראה במקור "סופון אובאסאן" ("スプーンおばさん"; "דודה כפית") ושודרה במקור בערוץ היפני NHK. בישראל הסדרה שודרה במקור בטלוויזיה החינוכית ב-1986 ובערוץ ג'וניור בראשית העשור השני של המאה ה-21. מדיה וקבצים בנושא גברת פלפלת בוויקישיתוף "Spoon Oba-san" (Anime News Network's Encyclopedia)
צחי נחמיאס

צחי נחמיאס (נולד ב-12 בדצמבר 1970) הוא איש עסקים ישראלי, המכהן כיושב ראש דירקטוריון ובעל השליטה בחברה הציבורית מגה אור החזקות, שבתורה מחזיקה כ-29.9% ממניות החברה הציבורית השקעות דיסקונט. צחי נולד בשנת 1970, לאיש העסקים פיני נחמיאס. את דרכו העסקית בתחום הנדל"ן החל לצד אביו. ביולי 2002 הקים את חברת הנדל"ן מגה אור החזקות. ביוני 2007 החברה הונפקה בבורסה לניירות ערך בתל אביב והיא הפכה לחברה ציבורית. באוקטובר 2020 החל להוביל את עסקת רכישת מניות דיסקונט השקעות, לאחר שבעלת השליטה בה, אי די בי חברה לפיתוח, נכנסה להליך פירוק על ידי בית המשפט. במרץ 2021 הושלם החלק הראשון שבעסקת הרכישה. באפריל 2021 הושלם החלק השני, ונחמיאס מונה ליושב ראש דירקטוריון דיסקונט השקעות. באפריל 2020 פורסם כי משרד המשפטים, רשות ניירות ערך (ני"ע) ורשות התחרות החלו לבחון האם המהלכים האחרונים שהוביל צחי נחמיאס הם אינדיקציה לעבירה על חוק הריכוזיות. בשנת 2023 עבר מתפקיד יו"ר למנכ"ל מגה אור. מגה אור החזקות השקעות דיסקונט נכסים ובניין גב-ים אפי נכסים הדס מגן, ‏מי אתה צחי נחמיאס? היזם הצנוע שכבר שווה יותר ממיליארד שקל, באתר גלובס, 11 בנובמבר 2020 "סכנת ריכוזיות? צחי נחמיאס ודסק"ש על הרדאר של רשות ניירות ערך ורשות התחרות". TheMarker. נבדק ב-2021-07-28. גולן חזני, דייויד גילה: "מבנה דסק"ש מהווה פירמידה אסורה מצד נחמיאס", באתר כלכליסט - www.calcalist.co.il, ‏2021-05-06 מעת Chadashot.co.il, סכנת ריכוזיות: צחי נחמיאס ודסק"ש על הרדאר של רשות ניירות ערך ורשות התחרות, באתר מגוון החדשות, ‏2021-04-27 "סכנת ריכוזיות? צחי נחמיאס ודסק"ש על הרדאר של רשות ניירות ערך ורשות התחרות". TheMarker. נבדק ב-2021-08-08. "תזעזע את פירמידת דסק"ש? אנטרופי תבדוק אם נחמיאס מפר את חוק הריכוזיות". TheMarker. נבדק ב-2021-08-08. גולן חזני, דייויד גילה: "מבנה דסק"ש מהווה פירמידה אסורה מצד נחמיאס", באתר כלכליסט - www.calcalist.co.il, ‏2021-05-06 חוק הריכוזיות במבחן: האם ימונה נאמן לדסק"ש?, באתר ביזנעס, ‏2021-04-27 אנטרופי: אחזקות נחמיאס בגב ים עשויות להפר את חוק הריכוזיות, באתר ביזנעס, ‏2021-05-27 צחי נחמיאס עובר להיות מנכ"ל מגה אור ומשדרג את תנאי השכר שלו ושל אשתו | כלכליסט, באתר calcalist, ‏2023-06-11 האם דויד האם פרופ' דיויד גילה יעצור את צחי נחמיאס?יעצור את צחי נחמיאס? – שוק ההון – שוק ההון – מניות מומלצות "המשקיע שתובע את מגה אור: "נחמיאס עושה בדסק"ש ובחברות הנשלטות כבשלו"". TheMarker. נבדק ב-2021-07-28. האם בני גנץ יעצור את צחי נחמיאס?, באתר ביזנעס, ‏2021-05-06 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
Solar Power (שיר)

Solar Power (בעברית: אנרגיה סולארית) הוא סינגל שהוקלט על ידי הזמרת הניו זילנדית לורד. השיר יצא לאור ב-10 ביוני 2021, על ידי חברת התקליטים יוניברסל מיוזיק גרופ, כסינגל הראשון מתוך אלבום האולפן השלישי שלה Solar Power. אנה גאקה ממגזין "פיצ'פורק" וכינתה את השיר "Solar Power" כ-"המנון רך לרגעים הפשוטים של עונת [הקיץ]", וכי הוא "הפך את התסריט" בהשוואה לצלילי האלבום Melodrama‏ (2017). רייצ'ל ברודסקי מ"האינדיפנדנט" העניקה בביקורת של חמישה כוכבים, וציינה כי היא "משבחת את לורד על כך שהיא מצאה דרך חדשה להביע תחושה אוניברסלית", ומשווה את השיר לשיר "Kokomo" (אנ') של להקת הרוק הביץ' בויז. הווידאו קליפ של השיר פורסם בערוץ היוטיוב שלה ב-11 ביוני 2021, ביום צאת הסינגל עצמו. הקליפ בוים על ידי לורד וג'ואל קפאלי. הקליפ "מציג את לורד מעט כמנהיגה של כת היפיות שמחה-מזל-היפי - כמעט גרסה טובת לב של 'מידסומר'". סטיוארט סובמן-לונד ממגזין "הספינוף" ציין כי ישנו דמיון בין הקליפ לבין הסרט "מידסמור" ומציג אותו כאילו צולם בניו זילנד". לורד אמרה לרדיו טריפל ג'י כי "בנינו בעצם יקום על חוף ים סודי. הסרטון הראשון הוא אני שמכירה לכם את עולם האלבום והסרטונים, אני מנגנת כמעט מדריך טיולים מטורף". כל הקרדיטים שלהלן לקוחים מטיידל. לורד – שירה, כתיבה, הפקה ג'ק אנטונוף – כתיבה, הפקה, בס, גיטרה חשמלית, גיטרה אקוסטית, תופים, כלי הקשה, גיטרה אקוסטית 12 מיתרים קלייר קוטרל – שירת רקע פיבי ברידג'רס – שירת רקע מאט צ'מברלין – תופים, כלי הקשה, תכנות תופים אוון סמית – סקסופון קול קמן-גרין – חצוצרה כריס גרינגר – מאסטרינג וויל קווינל – מאסטרינג מארק "ספייק" סטנט – מיקסינג מאט וולאך – עוזר מיקסינג מידע על הסינגל "Solar Power" באתר מיוזיק בריינז מידע על היצירה "Solar Power" באתר Discogs מילות השיר "Solar Power" באתר Genius סרטון השיר "Solar Power" באתר יוטיוב מידע על הרצועה "Solar Power" באתר ספוטיפיי Lorde releases new single Solar Power to coincide with solar eclipse, theguardian (באנגלית) Cinquemani, Sal. "Lorde's "Solar Power" Is a Breezy, Perfectly Timed Summer Anthem" (באנגלית אמריקאית). ארכיון מ-11 ביוני 2021. נבדק ב-2021-06-11. {{cite web}}: (עזרה) Solar Power, genius (באנגלית) "Solar Power" by Lorde Review, pitchfork (באנגלית) Lorde's Solar Power is a sun-splashed and of-the-moment return – review, independent (באנגלית) Lorde - Solar Power (Official Music Video), סרטון באתר יוטיוב (אורך: 3:20) Lorde Leads Her Disciples to the Beach in Extremely Summery New Video, 'Solar Power', variety (באנגלית) Scorching takes on 'Solar Power': Lorde's new single, reviewed, thespinoff (באנגלית) "It's definitely my most complex work" Lorde on her "playful, fun" third album Solar Power, abc (באנגלית) Credits / Solar Power / Lorde, tidal (באנגלית) Solar Power - Single by Lorde (באנגלית), נבדק ב-2021-06-11 Singles to Radio 10 June 2021 (באנגלית), נבדק ב-2021-06-11 "Future Releases on Triple A (AAA) Radio Stations, Independent Artist Song Releases (באנגלית), נבדק ב-2021-06-11 Future Releases on Alternative Radio Stations, Independent Artist Song Releases (באנגלית), נבדק ב-2021-06-11
האורהי סודאקוב

האורהי ויקטורוביץ' סודאקוב (באוקראינית: Георгій Вікторович Судаков; נולד ב-1 בספטמבר 2002 בבריאנקה שבאוקראינה) הוא כדורגלן אוקראיני, המשחק בעמדת הקשר בקבוצת שחטאר דונצק מליגת העל האוקראינית ובנבחרת אוקראינה. סודאקוב גדל במחלקות הנוער של סוקיל בריאנקה ומטאליסט חרקוב, ובשנת 2017 הגיע אל מחלקת הנוער של שחטאר דונצק מליגת העל האוקראינית. ב-21 באוקטובר 2020 ערך סודאקוב את הופעת הבכורה שלו במדי הקבוצה הבוגרת של המועדון, כשנכנס כמחליף בניצחון 3-2 על ריאל מדריד במסגרת שלב הבתים של עונת 2019/2020 בליגת האלופות. ב-30 באוקטובר 2020 ערך סודאקוב את הופעת הבכורה שלו בליגת העל האוקראינית, כששיחק 90 דקות והבקיע שער בניצחון 4-1 על מריופול במסגרת המחזור השמיני. בעונתו הראשונה בקבוצה הבוגרת ערך סודאקוב עשר הופעות ליגה. ב-23 במאי 2021 ערך סודאקוב את הופעת הבכורה שלו בנבחרת אוקראינה, בתיקו 1-1 נגד נבחרת בחריין במשחק ידידות. סודאקוב היה בסגל נבחרת אוקראינה ביורו 2020, לקח חלק בשלושה מתוך חמשת משחקי הקבוצה בטורניר. נכלל בסגל נבחרת אוקראינה לטורניר יורו 2024. אליפות אירופה בכדורגל עד גיל 21 - 2023 - מקום שלישי אליפות אוקראינה:2022/2023, 2023/2024 הגביע האוקראיני: 2023/2024 מדיה וקבצים בנושא האורהי סודאקוב בוויקישיתוף האורהי סודאקוב, ברשת החברתית אינסטגרם האורהי סודאקוב, באתר Transfermarkt האורהי סודאקוב, באתר Fussballdaten.de (בגרמנית) האורהי סודאקוב, באתר Soccerway האורהי סודאקוב, באתר WorldFootball.net האורהי סודאקוב, באתר National Football Teams האורהי סודאקוב, באתר FootballDatabase.eu האורהי סודאקוב, באתר ESPN Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
בן וייט

בנג'מין ויליאם וייט (באנגלית: Benjamin William White; נולד ב-8 באוקטובר 1997 בפול שבאנגליה) הוא כדורגלן אנגלי, המשחק בעמדת המגן הימני והבלם בקבוצת ארסנל מהפרמייר ליג ובנבחרת אנגליה. וייט גדל במחלקות הנוער של סאות'המפטון ושל ברייטון אנד הוב אלביון. בתחילת הקריירה הבוגרת שלו הושאל וייט לניופורט קאונטי ולפיטרבורו יונייטד מהליגות הנמוכות באנגליה. בעונת 2019/2020 הושאל וייט ללידס יונייטד מהפוטבול ליג צ'מפיונשיפ, וסייע לה להעפיל לליגה הבכירה. בתום עונה זו חזר וייט לסגל הבוגר של ברייטון אנד הוב אלביון, ששיחקה בפרמייר ליג. ב-14 בספטמבר 2020 ערך וייט את הופעת הבכורה שלו בפרמייר ליג, בהפסד 1–3 לצ'לסי במסגרת המחזור הראשון בליגה. בעונתו הראשונה בקבוצה הבוגרת של המועדון ערך וייט 36 הופעות ליגה. ב-30 ביולי 2021 חתם וייט בארסנל, ששילמה לברייטון עבור העברתו 50 מיליון פאונד. הוא ערך הופעת בכורה ב-13 באוגוסט בהפסד 0–2 לברנטפורד. ב-4 במרץ 2023 כבש שער בכורה בניצחון הביתי 2–3 על בורנמות'. ב-2 ביוני 2021 ערך וייט את הופעת הבכורה שלו בנבחרת אנגליה, בניצחון 0–1 על נבחרת אוסטריה במשחק ידידות. וייט זומן לסגל נבחרת אנגליה לקראת טורניר יורו 2020 לאחר פציעתו של טרנט אלכסנדר-ארנולד. נכלל בסגל נבחרת אנגליה לטורניר מונדיאל 2022. ארסנל מגן הקהילה: 2023 מדיה וקבצים בנושא בן וייט בוויקישיתוף בן וייט, ברשת החברתית אינסטגרם בן וייט, באתר Transfermarkt בן וייט, באתר Soccerway בן וייט, באתר BDFutbol בן וייט, באתר WorldFootball.net בן וייט, באתר National Football Teams בן וייט, באתר FootballDatabase.eu בן וייט, באתר ESPN England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
תומאש סוסלוב

תומאש סוסלוב (בסלובקית: Tomáš Suslov; נולד ב-7 ביוני 2002 בספישסקה נובה וס שבסלובקיה) הוא כדורגלן סלובקי, המשחק בעמדת הקשר בקבוצת הלאס ורונה שמשחקת בסרייה א' ובנבחרת סלובקיה. סוסלוב גדל במחלקות הנוער של ספישסקה נובה וס וטטרן פרשוב, ובשנת 2017 הגיע אל מחלקת הנוער של חרונינגן מליגת העל ההולנדית. ב-22 בפברואר 2020 ערך סוסלוב את הופעת הבכורה שלו במועדון, בהפסד 1-0 לפנלו במסגרת המחזור ה-24 בליגה לעונת 2019/20. זו הייתה הופעתו היחידה בעונה זו. בעונתו השנייה בקבוצה הבוגרת של המועדון ערך סוסלוב 29 הופעות ליגה, בהן הבקיע שני שערים. ב-1 בספטמבר 2023 הצטרף סוסלוב בהשאלה להלאס ורונה האיטלקית וב-31 בינואר 2024 חתם על חוזה עד יוני 2027. ב-18 בנובמבר 2020 ערך סוסלוב את הופעת הבכורה שלו בנבחרת סלובקיה, בהפסד 2-0 לצ'כיה במסגרת ליגת האומות, ובהופעתו ה-11 בנבחרת הבקיע שער ראשון במדים הלאומיים של סלובקיה במסגרת ליגת האומות מול בלארוס ב-3 ביוני 2022. סוסלוב זומן לסגל נבחרת סלובקיה לקראת טורניר יורו 2020. נכלל בסגל נבחרת סלובקיה ליורו 2024. מדיה וקבצים בנושא תומאש סוסלוב בוויקישיתוף תומאש סוסלוב, באתר Transfermarkt תומאש סוסלוב, באתר Fussballdaten.de (בגרמנית) תומאש סוסלוב, באתר Soccerway תומאש סוסלוב, באתר WorldFootball.net תומאש סוסלוב, באתר National Football Teams תומאש סוסלוב, באתר FootballDatabase.eu UEFA.com, Slovakia | Squad | UEFA EURO 2024, UEFA.com (באנגלית)
גביע הזהב 2021

גביע הזהב של CONCACAF ב-2021 הוא הטורניר ה-16 של גביע הזהב ("גולד קאפ") והמהדורה ה-26 של אליפות צפון אמריקה בכדורגל. הטורניר נערך בארצות הברית בין ה-10 ביולי ל-1 באוגוסט 2021, בניהול CONCACAF, הגוף המנהל של הכדורגל הצפון-אמריקני. הזוכה בטורניר היא נבחרת ארצות הברית שניצחה בגמר את האלופה היוצאת, נבחרת מקסיקו בתוצאה 1-0 לאחר הארכה. פרס כדור הזהב: מקסיקוהקטור הררה פרס נעל הזהב:קטר (מדינה) אל-מועז עלי פרס כפפת הזהב: ארצות הברית מאט טרנר פרס השחקן הצעיר: קנדה טייג'ון ביוקנן שער התחרות: ג'מייקה בובי דקורדובה-רייד (אנ') נגד סורינאם פרס רוח הלחימה: אל סלוודור בריאן טמקס (אנ') פרס הקבוצה ההוגנת: ארצות הברית נבחרת התחרות אלו השחקנים שנבחרו לנבחרת התחרות. מדיה וקבצים בנושא גביע הזהב 2021 בוויקישיתוף אתר האינטרנט הרשמי של גביע הזהב 2021 זכתה בכרטיס חופשי לאחר שנבחרת קוראסאו הודחה עקב התפרצות קורונה במדינה "Mexico MF Hector Herrera wins Best Player Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "Qatar's Ali earns 2021 Gold Cup Top Scorer Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "Matt Turner of U.S. named winner of Best GK Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "Canada's Buchanan claims Youth Player Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "Jamaica's Reid takes Gold Cup Goal of the Tournament". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "El Salvador's Tamacas claims Fighting Spirit Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "United States wins Fair Play Award". www.concacaf.com. CONCACAF. 2 באוגוסט 2021. נבדק ב-9 במרץ 2022. {{cite web}}: (עזרה) "Turner, Funes Mori named to Best XI". www.concacaf.com. CONCACAF. 3 באוגוסט 2021. נבדק ב-9 במרץ 2022. {{cite web}}: (עזרה)
בילי גילמור

בילי קליפורד גילמור (באנגלית: Billy Clifford Gilmour; נולד ב-11 ביוני 2001 באירוויין שבסקוטלנד) הוא כדורגלן סקוטי, המשחק בעמדת הקשר בקבוצת נאפולי מהסרייה א' ובנבחרת סקוטלנד. גילמור גדל במחלקת הנוער של גלאזגו ריינג'רס מליגת העל הסקוטית, ובשנת 2017 הגיע אל מחלקת הנוער של צ'לסי מהפרמייר ליג. ב-31 באוגוסט 2019 ערך גילמור את הופעת הבכורה שלו במדי הקבוצה הבוגרת של המועדון, בתיקו 2-2 נגד שפילד יונייטד במסגרת המחזור הרביעי בליגה. בעונתו הראשונה בקבוצה הבוגרת ערך גילמור שש הופעות ליגה, ובעונתו השנייה ערך חמש הופעות ליגה נוספות. ביולי 2021 הושאל גילמור לעונה אחת לנוריץ' סיטי. ב-1 בספטמבר 2022 חתם גילמור לארבע שנים בברייטון אנד הוב אלביון. ב- 30 באוגוסט 2024 חתם בנאפולי. ב-2 ביוני 2021 ערך גילמור את הופעת הבכורה שלו בנבחרת סקוטלנד, בתיקו 2-2 נגד נבחרת הולנד במשחק ידידות. גילמור זומן לסגל נבחרת סקוטלנד לקראת טורניר יורו 2020. ב-18 ביוני 2021 נכלל לראשונה בהרכב הפותח של הנבחרת במשחק מול נבחרת אנגליה, זו גם הייתה הופעתו הראשונה במסגרת טורניר רשמי. נכלל בסגל נבחרת סקוטלנד ליורו 2024. מדיה וקבצים בנושא בילי גילמור בוויקישיתוף בילי גילמור, ברשת החברתית אקס (טוויטר) בילי גילמור, באתר Transfermarkt בילי גילמור, באתר Soccerway בילי גילמור, באתר BDFutbol בילי גילמור, באתר WorldFootball.net בילי גילמור, באתר National Football Teams בילי גילמור, באתר FootballDatabase.eu Ryan DabbsContributions from Tom Hancock last updated, Scotland Euro 2024 squad: Steve Clarke's full team, fourfourtwo.com, ‏2023-09-14 (באנגלית)
אנטולי טרובין

אנטולי וולודימירוביץ' טרובין (באוקראינית: Анатолій Володимирович Трубін; נולד ב-1 באוגוסט 2001 בדונצק שבאוקראינה) הוא כדורגלן אוקראיני, המשחק בעמדת השוער בקבוצת בנפיקה ליסבון מליגת העל הפורטוגלית ובנבחרת אוקראינה. טרובין גדל במחלקת הנוער של שחטאר דונצק מליגת העל האוקראינית. ב-26 במאי 2019 ערך טרובין את הופעת הבכורה שלו במדי הקבוצה הבוגרת של המועדון, בניצחון 0–4 על מריופול במסגרת המחזור התשיעי בליגה לעונת 2018/2019. ב-10 באוגוסט 2023 חתם לחמש שנים בבנפיקה ליסבון. ב-31 במרץ 2021 ערך טרובין את הופעת הבכורה שלו בנבחרת אוקראינה, בתיקו 1-1 נגד נבחרת קזחסטן במסגרת מוקדמות מונדיאל 2022. טרובין זומן לסגל נבחרת אוקראינה לקראת טורניר יורו 2020. נכלל בסגל נבחרת אוקראינה לטורניר יורו 2024. אנטולי טרובין, ברשת החברתית אינסטגרם אנטולי טרובין, באתר Transfermarkt אנטולי טרובין, באתר Soccerway אנטולי טרובין, באתר WorldFootball.net אנטולי טרובין, באתר National Football Teams אנטולי טרובין, באתר FootballDatabase.eu Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
יחסי הממלכה המאוחדת – קמרון

יחסי הממלכה המאוחדת–קמרון הם יחסי החוץ בין הממלכה המאוחדת וקמרון. בפברואר 1916 במהלך מלחמת העולם הראשונה, נכבשה קמרון הגרמנית על ידי הצבא הבריטי, בסיוע לא מבוטל של צבאות בלגיה וצרפת. הבריטים פלשו לקמרון מניגריה והתקשו לחצות את האזורים ההרריים. הצרפתים פלשו מצ'אד שבצפון והצליחו להשתלט על העיר קוסרי (Kusseri). בספטמבר 1914 השתלט כוח צרפתי-בלגי משותף על העיר לימבה שלחוף האוקיינוס האטלנטי, ולקראת סוף חודש ספטמבר כבש אותו כוח, בסיוע משחתות בריטיות גם את דואלה - אחת הערים הגדולות ביותר בטריטוריה. בשלב זה כבר הייתה תבוסתם של הגרמנים עובדה כמעט מוגמרת, אבל אלה הוסיפו להחזיק מעמד, והתבצרו בעיקר באזור הבירה יאונדה, אבל גם זו נכנעה בנובמבר 1914. למעשה, הייתה זו רק מובלעת גרמנית זעירה בשטח של מה שהיא היום מדינת גינאה המשוונית שהוסיפה להתקיים עד פברואר 1916. ב-28 ביוני 1919 הוחלט על ידי חבר הלאומים כי יינתן לבריטניה וצרפת מנדט משותף על הטריטוריה של קמרון (כלומר לטריטוריה שעד מלחמת העולם הוגדרה כ"קמרון הגרמנית"). ביולי 1922 תוחמו באופן סופי גבולות המנדט על קמרון, כאשר זו מחולקת לקמרון הבריטית וקמרון הצרפתית. לאחר מלחמת העולם השנייה הפך המנדט לנאמנות של האו"ם. החלוקה קבעה שצרפת תקבל את החלק הגדול יותר, ואכן זו קיבלה שטח גדול בהרבה מזה של בריטניה, שקיבלה רק רצועה מאורכת אך צרה הנמתחת ממערב למזרח בצפון הארץ וגובלת בניגריה. עם זאת, מבחינת גודל האוכלוסייה הרי שבשני החלקים הבריטי והצרפתי היו בערך כמויות שוות של תושבים, שכן החלק הצרפתי היה מאוכלס בדלילות רבה. בירתו של החלק הצרפתי הייתה יאונדה ואילו החלק הבריטי נשלט מלאגוס, בירת ניגריה המודרנית. החלק הצרפתי (French Cameroons) זכה לעצמאות ב-1960 תחת השם הרפובליקה של קמרון. מיד לאחר העצמאות כוננה בריטניה יחסים דיפלומטיים עם קמרון. במרץ 2021 נחתם הסכם יחסי סחר בין המדינות, אשר החליף את הסכם הסחר בין קמרון למדינות האיחוד האירופי, בעקבות פרישת בריטניה מהאיחוד. קמרון היא שותפת הסחר ה-120 בגודלה של בריטניה, ומהווה פחות מ-0.1% מסך המסחר. המסחר הכולל בסחורות ובשירותים בין בריטניה לקמרון עמד על 200 מיליון ליש"ט בשנת 2019, כאשר הייצוא הבריטי לקמרון היה 131 מיליון ליש"ט, מה שהופך אותו לשוק הייצוא ה-116 בגודלה של בריטניה (המהווה פחות מ־0.1% מכל היצוא הבריטי). הייבוא הבריטי בסחורות ובשירותים מקמרון עמד על 69 מיליון ליש"ט, מה שהופך אותו למקור הייבוא ה-122 בגודלה בבריטניה (המהווה פחות מ-0.1% מכל הייבוא הבריטי). באותה שנה היווה שוק הממלכה המאוחדת 12% מייצוא הבננות בקמרון. בריטניה מחזיקה בקמרון נציבות עליונה ביאונדה. קמרון מחזיקה בבריטניה נציבות עליונה בלונדון. מדיה וקבצים בנושא יחסי הממלכה המאוחדת – קמרון בוויקישיתוף המשך יחסי הסחר בין המדינות באתר משרד החוץ הבריטי הנציבות העליונה של קמרון בבריטניה
יחסי מונגוליה–מקסיקו

יחסי מונגוליה–מקסיקו הם היחסים הדיפלומטיים בין המדינות המקסיקניות המאוחדות למונגוליה. שתי המדינות חברות בפורום הפרלמנטרי באסיה הפסיפיק ובאו"ם. ב-24 בספטמבר 1975 מקסיקו ומונגוליה כוננו יחסים דיפלומטיים. בתחילה, היחסים בין שתי המדינות התנהלו באמצעות פורומים רב-צדדיים כמו באו"ם. באוקטובר 2001 ערך נשיא מקסיקו ויסנטה פוקס ביקור רשמי במונגוליה שם נפגש עם נשיא מונגוליה נצגין באגאבנדי. במהלך הביקור חתמו שתי המדינות על שני הסכמים דו-צדדיים ודנו בהרחבת שיתוף הפעולה הדו-צדדי. בשנת 2003 מינתה מונגוליה קונסול כבוד במקסיקו סיטי . במאי 2007 ביקר בחבט חסבאזארין, סגן שר החוץ המונגולי, במקסיקו, שם הזכיר את התעניינותה של מונגוליה במשקיעים מקסיקניים לניצול ההזדמנויות שמציעה מונגוליה. הוא גם הדגיש את הצורך לבחון תוכניות חדשות שמטרתן לחזק את שיתוף הפעולה הדו-צדדי בענפי המסחר וההשקעות, במיוחד כרייה. בספטמבר 2016 הגיע נשיא מונגוליה צחיאגיין אלבגדורג' למקסיקו בביקור פרטי שם סייר בחורבות התרבותיות של טאוטיווקאן ונפגש עם נשיא מועצת הידידות מקסיקו-מונגוליה. בינואר 2011 השתתפה משלחת ממקסיקו, בראשות הסנטור קרלוס חימנס מסיאס, בפורום הפרלמנטרי באסיה הפסיפיק המתקיים באולן בטור. במהלך הביקור נפגשה המשלחת המקסיקנית עם יו"ר החוראל הגדול, דמדיני דמברל, ודנו בכמה נושאים דו-צדדיים. בשנת 2015, שתי המדינות חגגו 40 שנה ליחסים דיפלומטיים. ביקורים רמי דרג ממקסיקו למונגוליה הנשיא ויסנטה פוקס (2001) הסנטור קרלוס חימנס מסיאס (2011) ביקורים רמי דרג ממונגוליה למקסיקו נשיא הפרלמנט לקהמסורן אנביש (2001) סגן שר החוץ בחבט חסבאזארין (2007) הנשיא צחיאגיין אלבגדורג' (2016) שתי המדינות חתמו על כמה הסכמים דו-צדדיים כגון הסכם בורסות תרבות (1988); מזכר הבנות להקמת מנגנון להתייעצויות מדיניות בין שתי המדינות (2001) והסכם לדיכוי אשרות בדרכונים דיפלומטיים ורשמיים (2001). בשנת 2018 הסתכם המסחר בין מקסיקו למונגוליה ב-1.1 מיליון דולר. הייצוא העיקרי של מקסיקו למונגוליה כולל: ייצור חלקים, מוצרים מבוססי כימיקלים, כלי תחבורה ואופנועים תלת-גלגליים. הייצוא העיקרי של מונגוליה למקסיקו כולל: מעבדים ובקרים; מעגלים אלקטרוניים משולבים, עור ומוצרים מן החי. מקסיקו מיוצגת במונגוליה באמצעות שגרירותה בסיאול, קוריאה הדרומית, ובנוסף מחזיקה קונסוליית כבוד באולן בטור. מונגוליה מיוצגת במקסיקו באמצעות שגרירותה בוושינגטון הבירה, ארצות הברית ובנוסף מחזיקה קונסוליית כבוד במקסיקו סיטי. מדיה וקבצים בנושא יחסי מונגוליה–מקסיקו בוויקישיתוף Bilateral relations between Mexico and Mongolia (in Spanish) Mexican President Vicente Fox Arrives On Official Visit In Mongolia México y Mongolia conmemoran 40 años de relaciones diplomáticas (in Spanish) "Mexican Ministry of the Economy: Mongolia (in Spanish)". אורכב מ-המקור ב-2019-07-28. נבדק ב-2019-02-25. Diplomatic relations between Mexico and South Korea, Mongolia and North Korea (in Spanish) Mongolian Ministry of Foreign Affairs: Mexico (in Mongolian) Embassy of Mexico in South Korea Embassy of Mongolia in the United States